  Майя Бывальцева 2021-тӥ арлэн нырысетӥ палараз Удмуртиысь спортсменъёс калыккуспо, огъяросси но улосвылкуспо ӵошатсконъёсысь 183 медаль вайизы: 58 зарни, 56 азвесь но 69 бронза. Со сярысь элькунысь спортъя министерстволэн пресс-службаез ивортӥз. Россилэн огазеям командаосаз Удмуртиысь 219 спортсменъёс но 23 ӧнерчиос пыро. Олмпи но Паралимпи шудонъёслэн программаязы пыртэм спорт амалъёсын 134 спортсменъёс но 16 ӧнерчиос выро. Зарни медальёс утӥзы: — Тимофей Иванов (велоспорт – МТБ) — Ульяна Кайшева (биатлон) — Григорий Калашников (велоспорт - МТБ) — Виктор Плицев (Биатлон) — Ксения Лабыгина (капчи ателтика) — Лилия Васильева (куасэн бызьылон) — Александр Ившин (куасэн бызьылон) — Кирилл Долгов (уян) — Самира Гумарова (уян) — Маргарита Дрямина (уян) — Анжелика Ветошкина (спорт амалэн ветлон) — Диана Титова (спорт нюръяськон) — Владислав Лекомцев (суй-пыдзыя сӧсыръёс, куасэн бызьылон, биатлон) — Сергей Пудов (суй-пыдзыя сӧсыръёс, велоспорт - шоссе, трек) — Арслан Гильмутдинов (суй-пыдзыя сӧсыръёс, велоспорт - шоссе, трек) — Павел Куклин (суй-пыдзыя сӧсыръёс, уян) — Надежда Пушпашева (суй-пыдзыя сӧсыръёс, ӝӧквыл теннис) — Юлия Каримова (пуляен ыбылӥськон) — Антон Курбатов (капчи ателтика) — Егор Кузьмин (адӟисьтэмъёслэн спортсы, уян) — Владислав Лаврентьев (суй-пыдзыя сӧсыръёс, капчи атлетика) Азьвесь медальёс утӥзы: — Антон Синцов (велоспорт - МТБ) — Лилия Васильева (куасэн бызьылон) — Константин Главатских (куасэн бызьылон) — Виктория Блинова (уян) — Сергей Пудов (суй-пыдзыя сӧсыръёс, велоспорт - шоссе, трек) — Арслан Гильмутдинов (суй-пыдзыя сӧсыръёс, велоспорт - шоссе, трек) — Павел Куклин (суй-пыдзыя сӧсыръёс,уян) — Юлия Каримова (пуляен ыбылӥськон) — Сергей Широбоков (капчи атлетика) — Егор Кузьмин (адӟисьтэмъёслэн спортсы, уян) — Иван Чухланцев (полиатлон) — Жанна Гринева и Ирина Моличева (адӟисьтэмъёслэн спортсы, велотандем) Бронза медальёс утӥзы: — Ульяна Кайшева (биатлон) — Максим Чернышов (бокс) — Ованес Снхчян (бокс) — Самира Гумарова (уян) — Виктория Блинова (уян) — Владислав Лекомцев (суй-пыдзыя сӧсыръёс, куасэн бызьылон, биатлон) — Сергей Пудов (суй-пыдзыя сӧсыръёс, велоспорт - шоссе, трек) — Арслан Гильмутдинов (суй-пыдзыя сӧсыръёс, велоспорт - шоссе, трек) — Павел Куклин (суй-пыдзыя сӧсыръёс, уян) — Кирилл Перевощиков (капчи атлетика) — Юлия Каримова (пуляен ыбылӥськон) — Анна Лосева (кылӥсьтэмъёслэн спортсы, гурезьысь куасэн васькон) — Жанна Гринева но Ирина Моличева (адӟисьтэмъёслэн спортсы - велотандем) — Андрей Чиликов (пуляен ыбылӥськон) — Владимир Рычков (следж-хоккей) — Дмитрий Галкин (следж-хоккей) Спортэн вырыны Удмуртиын умой луонлыкъёс кылдытӥсько. Кылсярысь, Можгаын но Воткаын йӧ дворецъёс, Вавож ёросысь Нюрдор-Котьяын куасэн бызьылон огъет, Гракын стадион но ФОК усьтӥзы. Таяз арын Ижкарын 50 метръем бассейнэз усьтыны дасясько.  Тегъёс: Спорт Ижкар Удмуртия данъетъёс  